Merkezê Îrtîbatî û Çapemenîye yê HPGyî HPGyî nasnameyê 5 gerîlayanê ke 10-12ê gulane de Avaşîn de şehîd bibî eşkera kerdî. Eşkerayîye wina ya:
''Dewleta tirke ya îşxalkere pê armancê qirkerdişê kurdan operasyonê îşxalî da destpêkerdene. Herêma Avaşînî de hêzê ma pê xoverdayîşêkê destanwarî cewabê nê operasyonî danê. 10-12ê gulane de netîceya bombardummanêkî de herêma Avaşînî de rayberê çêrî yê Hemleya Şorişgêre ya Bazanê Zagrosî Agir, Canşêr, Sîpan, Agirîn û Vîyane şehîd bîyî. Nasnameyê embazanê ma yê şehîdan wina yê:
Nameyê Qodî: Agir Bizot
Name û Peyname: Ramazan Demîr
Cayê Bîyayîşî: Colemêrg
Maye-Pî: Delîla – Şevket
Tarîx û Cayê Şehadetî: 10ê Gulana 2021î / Avaşîn
Nameyê Qodî: Agirîn Karer
Name û Peyname: Amed Arslan
Cayê Bîyayîşî: Mûş
Maye-Pî: Harika – Cevdet
Tarîx û Cayê Şehadetî: 12ê Gulana 2021î / Avaşîn
Nameyê Qodî: Canşêr Avaşîn
Name û Peyname: Firat Ozsucu
Cayê Bîyayîşî: Amed
Maye-Pî: Saadete – Mehmet Tahir
Tarîx û Cayê Şehadetî: 11ê Gulana 2021î / Avaşîn
Nameyê Qodî: Vîyane Botan
Name û Peyname: Kubra Kılıç
Cayê Bîyayîşî: Sêrt
Maye-Pî: Gurbete – Hakîm
Tarîx û Cayê Şehadetî: 12ê Gulana 2021î / Avaşîn
Nameyê Qodî: Sîpan Xelat
Name û Peyname: Nurullah Çakir
Cayê Bîyayîşî: Wan
Maye-Pî: Behîce – Ramazan
Tarîx û Cayê Şehadetî: 11ê Gulana 2021î / Avaşîn
Embaz Agir Çelê de dadîya xo ra bi û 2014 de tewrê gerîlayan bi. Embaz Agirî serra 2015î de vera cerganê DAÎŞî Şingal de şer kerd û uca de birîndar bi la dima rayraşîyayîşê xo yê azadîye rê dewam kerd. Embaz Agirî Zagrosan de tim vera artêşa îşxalkere fermandarîya çalakîyan kerde û nêverda dişmen nefes bigêro. Embaz Agir pê qerardarî, moraş û coşê xo bi çimeyê çêrî yê embazanê xo.
Embaz Canşêr Amed de dadîya xo ra bi û seba cuya azade tewrê gerîlayan bi. Embaz Canşêr tim gerîlatîya moderne de xo aver berd, tesîrê sîstemî kesayetê xo ra pakerdî û avaşîn de pêro çalakîyanê vera dişmenî de tewr vernî de ca girewt. Embaz Canşêr pê çêrî û keda xo bi mîsalê milîtanîya Apogîrîye.
Embaz Sîpan Wan de dadîya xo ra bi û wextê hêrişan ê giranan de tewrê gerîlayan bi. Embaz Sîpan 2018î ra nata herêma Avaşînî de şerwanîye ra heta fermandarîye xeylêk wezîfeyî kerdî û rayberîya çalakîyan ê bitesîran kerde. Embaz Sîpan tim mewzî bi mewzî vazda, tim xîret kerd ke derbe bido dişmenî ro. Embaz Sîpan pê kesayetê xo bi fermandarêko vîranêşîyaye.
Embaze Agirîne Mûş de dadîya xo ra bîye û vera asîmîlasyonî tewra gerîlayan bîye. Embaze Agirîne xeylêk cepheyanê Herêmanê Pawitişî yê Medya de wezîfe kerd, bîye wayîra tecrubeyî, vera DAÎŞî Êzidxan de şer kerd. Embaze Agirîne dima ke Şingalî ra agêraye 2019-2020î de çalakîyan de derbê pîlî dayî dişmenî ro û mîyanê nê têkoşînî de tewra karwanê şehîdan bîye.
Embaze Vîyane Sêrt de dadîya xo ra bîye û wextê xoverdayîşê xoîdarekerdişî de tewra gerîlayan bîye. Embaze Vîyane kewte peyê 'cinîya azade' û tim bi hawayêkê aktîfî tewra têkoşînî bîye. Embaze Vîyane herêma Avaşînî de seba ke qesasê embazanê xo bigêra xîretêko pîl mojna û tewra kerwanê bêmergan bîye.
Ma sere de keyeyanê ercîyayeyan ê şehîdanê ma rê pêro şarê welatperwerîyê Kurdîstanî rê serweşîye wazenê. Ma sozê xo dibare kenê ke pê teqîbkerdoxîya xeta şehîdan armancê şehîdanê xo bîyarê ca.''
